Ingredjenti 4 isdra tal-papra 2 grokkijiet brandi meraq ta' larinġa gravy mix żejt bżar mitħun frisk u melħ Metodu Naddaf l-isdra tal-papra mix-xaħam kollu u l-ġilda tax-xfar. Xaqqaq il-ġilda tal-wiċċ bil-ponta ta' sikkina. Roxx ftit bżar u melħ. Ixgħel il-forn 200 0 C, gass numru 6. Saħħan ftit żejt ġo taġen kbir. Sajjar tajjeb l-isdra tal-papra miż-żewġ naħat, speċjalment in-naħa tal-ġilda. Poġġihom ġo dixx tal-forn u ferrex il-meraq tal-larinġ u l-brandi fuqhom . Erġa' roxx ftit bżar u melħ jekk ikun hemm bżonn. Sajjar fil-forn għal madwar 50 minuta. Ipprepara l- gravy skont l-istruzzjonijiet miktubin fuq il-bott tal- gravy mix . Neħħi l-isdra mid-dixx tal-forn, qattagħhom fi slajsis ħoxnin u poġġihom ġod-dixx fejn se sservihom. Ħallat flimkien il- gravy li tkun għamilt mal-likwidu li jkun hemm fid-dixx tal-forn. Ħawwad tajjeb u ferrgħu fuq il-qatgħat tal-papra. Servi sħan.